C 323/92
LV
Eiropas Savienības Oficiālais Vēstnesis
26.8.2022.
4.5.
Narkotiku tirgotāji ir ļoti novatoriski un turpina radīt jaunas vielas.
ES Narkotiku aģentūras pilnvarās ir paredzēts arī apzināt, atklāt, aprakstīt un novērst šo vielu parādīšanos, izplatīšanos un lietošanu.
Tagad Eiropas Savienībā ir plaši izplatīta arī vairāku vielu vienlaicīga lietošana, un tai ir kaitīga ietekme uz sabiedrības veselību.
Jaunajai ES Narkotiku aģentūrai būtu jāvēršas pret visām pārējām atkarībām no vielām, ja tās tiek lietotas kopā ar nelikumīgām narkotikām.
4.6.
Narkotiku un nelegālu vielu lietošana skar ikvienu, jo tā rada atkarības risku, kas var ne tikai sagraut cilvēka veselību, bet arī izpostīt visu dzīvi, jo cilvēks nokļūst uz narkotikām orientētā apburtā lokā, kurā nav vietas sabiedriskajai dzīvei, ģimenei, izglītībai, darbam vai kam citam.
Atkarības risks ir lielāks gados jauniem, mazāk pieredzējušiem un mazāk izglītotiem cilvēkiem, kā arī neaktīviem cilvēkiem un bezdarbniekiem.
4.7.
Būtu jāievieš stingrāka interneta uzraudzība, lai personas, kas cieš no atkarības, nevarētu iegūt informāciju par tādas garīgas slimības simptomiem, kuras gadījumā varētu tikt indicēta zāļu (narkotiku) terapija.
Pašlaik, izmantojot internetā pieejamo informāciju, ir iespējams iegūt receptes medikamentiem, ko lieto dažu slimību, piemēram, UDHS un depresijas, ārstēšanai.
To iegūšanas likumības pamatā ir tikai saruna ar pacientu un psiholoģiskās pārbaudes, kurām ikviens var viegli sagatavoties, izmantojot publiski pieejamu informāciju.
4.8.
Tāpēc, ņemot vērā to, ka pieaug to cilvēku skaits, kuri lieto zāles ar atkarību izraisošām vielām, šķiet pamatoti piešķirt Eiropas Savienības Narkotiku aģentūrai plašāku kompetenci darbībām, kas saistītas ar šāda veida medikamentu publisko finansējumu.
Publisks finansējums narkotiskajām zālēm laikā, kad sociālajos medijos ikviens var atrast padomus par to, kā izturēties psiholoģiskajās pārbaudēs, lai iegūtu šāda veida zāles, bez papildu uzraudzības pasākumiem novedīs pie tā, ka tiks ļaunprātīgi izmantota kompensējamo medikamentu (narkotisko vielu) sistēma, jo tas būs lētāk nekā iegādāties no tirgotāja.
5.
Īpašas piezīmes 5.1.
EESK piekrīt konstatējumam (11), ko apstiprina regulāri kontakti ar Eiropas Narkotiku un narkomānijas uzraudzības centru (EMCDDA) un tā ieinteresētajām personām, proti, palielinās plaisa starp narkotiku parādības sarežģītību un EMCDDA pašreizējo pilnvaru noteikumiem.
EMCDDA izveides regula neatspoguļo narkotiku parādības pašreizējo realitāti un neatbilst pienākumiem, kas ES Narkotiku aģentūrai noteikti, lai risinātu ar narkotiku parādību saistītās problēmas un reaģētu uz tās galveno ieinteresēto personu pieprasījumiem.
5.2.
ES Narkotiku aģentūras pilnvaru pārskatīšana 5.2.1.
Kā jau norādīts vienā no iepriekšējiem atzinumiem, EESK atbalsta pasākumus cīņai pret nelikumīgu narkotiku nelikumīgu izplatīšanu un lietošanu un ir gatava atbalstīt jebkādas šajā nolūkā paredzētas preventīvas kampaņas un pasākumus.
EESK pauž nožēlu, ka priekšlikumā nav atspoguļoti Komitejas iepriekšējie ieteikumi par ieinteresēto personu, t. i., pilsoniskās sabiedrības organizāciju, ciešu iesaisti ES Narkotiku aģentūras darbā.
5.2.2.
EESK uzsver nepieciešamību paplašināt ES Narkotiku aģentūras pilnvaras, paredzot tai mūsdienīgākas un tālredzīgākas pieejas un rīkus, un atbalsta visas septiņas jaunās papildu kompetences jomas.
EESK pauž nožēlu, ka nav skaidrāk formulēta informācijas sniegšana, izpratnes veicināšanas kampaņas, palīdzības pasākumi atkarības pārvarēšanai un preventīvie pasākumi un ka priekšlikumā nav paredzēta pilsoniskās sabiedrības organizāciju iesaistīšana, kaut arī tās rada pievienoto vērtību un sinerģiju.
5.2.3.
Eiropas Savienības Narkotiku aģentūras un Eiropas Zāļu aģentūras dalītā kompetence attiecībā uz medikamentu receptēm būtu jāpaplašina arī attiecībā uz apmācību izstrādi ārstiem, kuri izraksta tādas zāles, kas saskaņā ar ES tiesību aktiem ir klasificētas kā narkotikas.
5.2.4.
(11)
EESK ierosina katram no septiņiem konkrētajiem mērķiem pievienot šādus elementus:
Eiropas Komisijas 2018./2019. gada novērtējums, kas iekļauts Komisijas dienestu darba dokumentā par ietekmes novērtējumu.